Във връзка с постъпило уведомление с вх. №ОВОС-2797/12.10.2023г. за „Стратегия за водено от общностите местно развитие“ на Сдружение „МИГ Стамболийски“, с възложител: „Местна инициативна група Стамболийски)“ на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

на основание чл. 81, ал.1 от *Закона за опазване на околната среда* /ЗООС/ и чл.2, ал.2, т.2 от *Наредба за условията и реда за извършване на екологична оценка на планове и програми* (Наредба за ЕО) **ще се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. На територията на Община Стамболийски попадат защитени зони по Натура 2000:**

Защитени зони за опазване на дивите птици:

* BG0002087 „Марица-Пловдив”, обявена със Заповед № РД-108/19.12.2008 г. на Министъра на околната среда и водите;
* BG0002057 „Бесапарски ридове”, обявена със Заповед № РД-786/29.10.2008 г. на Министъра на околната среда и водите.

Защитени зони за опазване на природните местообитания и на дивата флора и фауна, приети с Решение на МС №122/02.03.2007 г.:

* BG0000578 „Река Марица”, BG0000254 „Бесапарски възвишения”, обявена със Заповед №РД-315/31.03.2021 г. на МОСВ, BG0000424 „Река Въча Тракия”, обявена със Заповед № №РД-334/31.03.2021 г.

**В териториалния обхват на община Стамболийски попада следната защитена територия по смисъла на Закона за защитените територии:**

* Защитена местност „Кричим“, землище на с. Куртово Конаре, общ. Стамболийски обявена със Заповед №РД-575/01.11.2000 г. на МОСВ, актуализирана със Заповед № РД-763/13.11.2009 г. на МОСВ

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2715-1/16.10.2023г.